Георги Костакев
Рождество Христово

chitanka.info

В спревара снежинки крилати

се гонят, лудуват, летят.

Във ранната утрин камбани

тържествено бият, звънят:

— Бим, бам, бум…

От звездния купол небесен

приглася им ангелски хор —

и сладко неземната песен

отеква в широкий простор:

— Бим, бам, бум…

И вред по земята се носи

таз сладка и радостна вест:

във скромните ясли овчарски

роди се Син Божи нощес:

— Бим, бам, бум…

Във хижи и царски палати

ликувайте, пейте безспир —

с любов всеотдайна в сърцата,

в душите със радост и мир:

— Бим, бам, бум…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.